
Parlamentul  României

Camera  Deputaţilor
Comisia pentru Sănătate şi Familie             Nr. 4c-8/207 / 24  noiembrie 2014 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative privind organizarea şi desfăşurarea studiilor postuniversitare de formare profesională în specialitate, medicină şi medicină dentară, trimis Comisiei pentru sănătate şi familie spre dezbatere,  în fond, cu adresa nr. Plx 781/2010 din 29 noiembrie 2010.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie           Nr. 4c-8/207 /24 noiembrie 2014
R A P O R T  

asupra  propunerii legislative privind organizarea şi desfăşurarea studiilor postuniversitare de formare profesională în specialitate, medicină şi medicină dentară
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond,  cu  propunerea legislativă privind organizarea şi desfăşurarea studiilor postuniversitare de formare profesională în specialitate, medicină şi medicină dentară, trimisă cu adresa nr. Plx 781/2010 din 29 noiembrie 2010.
Senatul, în calitate de primă Cameră sesizată, a respins inţiativa legislativă , în şedinţa din 24 noiembrie  2010.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.775 din 18.06.2010) ;
· avizul favorabil al Comisiei juridice, de disciplină şi imunităţi ( nr.Plx 781/15.12.2010) ;
· avizul favorabil al Comisiei pentru muncă şi protecţie socială ( nr.27/778 din 7.02.2011) ;

· avizul negativ al Comisiei pentru învăţământ, ştiinţă, tineret şi sport( nr.29/314 din 2.02.2011) ;
· avizul negativ al Comisiei pentru buget, finanţe şi bănci( nr.676 din 16.02.2011) ;
· punctul de vedere negativ al Ministerului Sănătăţii (nr.NB 9848/2014).
Propunerea legislativă are ca obiect de reglementare organizarea şi desfăşurarea studiilor postuniversitare în domeniile medicină şi medicină dentară, prin introducerea unor noi măsuri privind admiterea în rezidenţiat şi desfăşurarea examenului, în scopul îmbunătăţirii pregătirii profesionale a medicilor rezidenţi.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 19 noiembrie 2014. La lucrările comisiei au fost prezenţi  17 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Francisk Chiriac- secretar de stat în Ministerul Sănătăţii.
 În urma dezbaterilor, Comisia pentru sănătate şi familie a  hotărât, cu majoritate de voturi, respingerea propunerii legislative privind organizarea şi desfăşurarea studiilor postuniversitare de formare profesională în specialitate, medicină şi medicină dentară din următoarele considerente:
· procedura greoaie de stabilire a duratei de pregătire în specialitate de către Consiliul naţional al rectorilor Universităţilor de Medicină şi Farmacie, care necesită numai „avizul” Ministerului Sănătăţii, fără să precizeze însă criteriile de stabilire şi respectarea prevederilor Directivei nr.2005/36/CE;
· introducerea stagiaturii, definind-o ca stagiu postuniversitar de pregătire generală de 12 luni, contravine art.24 şi art.34 din Directiva nr.2005/36/CE;
· reglementările legate de echivalarea stagiaturii cu pregătirea de rezidenţiat încalcă prevederile normelor în vigoare, sub aspectul derulării administrative a conţinutului şi respectiv a duratei.
În raport cu obiectul şi conţinutul său, propunerea legislativă face parte din categoria legilor ordinare . 
              PREŞEDINTE,                                          SECRETAR,

              Rodica Nassar                                            Florin Buicu
Gheorghe Marinescu – şef birou
Întocmit, 
Cristina Bologan – consilier  parlamentar

